./data/phi1017/phi013/phi1017.phi013.perseus-lat2.xml
" Vicere Siculi iuvenes : cum Aetna maiore vi   peragitata in urbes, in agros, in magnam insulae partem effudisset incendium, vexerunt   parentes suos ; discessisse creditum est ignes et utrimque flamma recedente limitem   adapertum, per quem transcurrerent iuvenes dignissimi, qui magna tuto auderent   " Vicit Antigonus, qui, cum ingenti   proelio superasset hostem, praemium belli ad patrem transtulit et imperium illi Cypri   tradidit  Hoc est regnum nolle regnare, cum possis   " Vicit patrem imperiosum quidem Manlius, qui, eum ante ad tempus   relegatus esset a patre ob adulescentiam brutam et hebetem, ad tribunum plebis, qui patri   suo diem dixerat, venit ; petito tempore, quod ille dederat sperans fore proditorem parentis   invisi, (et bene meruisse se de iuvene credebat, cuius exilium pro gravissimo crimine inter   alia Manlio obiciebat), nanctus adulescens secretum stringit occultatum sinu ferrum et : '   Nisi iuras,' inquit, ' te diem patri remissuruin, hoc te gladio transfodiam  In tua   potestate  est, utro modo pater meus accusatorem non habeat ' Iuravit   tribunus nec fefellit et causam actionis omissae contioni reddidit  Nulli alii licuit impune   tribunum in ordinem redigere